cyanic-selkie/wikianc huggingface dataset:
Medikamentoverforbrukshodepine
Hva er MOH?
MOH og medikamentoverforbruk er ikke det samme, selv om medikamentoverforbruk svært ofte fører til både MOH og kronifisering av hodepinelidelser, spesielt migrene og tensjonshodepine (også kalt spenningshodepine). MOH regnes dessuten som en betydelig årsak til status migrenosus, et kraftig anfall av migrene som varer ut over 72 timer. Det er imidlertid ikke like vanlig å utvikle MOH når man lider av trigeminal-autonome hodepiner og andre lidelser enn hodepiner.
Mange har medikamentoverforbruk uten å utvikle MOH. Noen utvikler også avhengighet av enkelte typer smertestillende medikamenter, uten å utvikle MOH. MOH lar seg imidlertid vanskelig skille fra andre former av kronisk daglig hodepine, spesielt migrene. Det kan derfor være tilnærmet umulig å vite akkurat når MOH oppstår og om man faktisk lider av det. Et tegn på MOH kan være endringer i hodepinen til det verre, men forverrelse kommer ofte så gradvis at den kan være vanskelige å oppdage. Pasienter med ofte eller endret hodepine bør alltid føre hodepinedagbok og være nøye med å notere tidspunkt for anfall, samt når man tar og hva man tar av medisiner. Endringer med forverrelse bør også snarest tas opp med behandlende lege, med tanke på om MOH eller noe annet kan være årsaken. Ta derfor alltid med deg hodepinedagboka til legen!
Disposisjon for MOH
Det kan se ut som at man må ha en hodepinelidelse for å være disponert for MOH. De som lider av noe annet enn hodepine utvikler normalt ikke MOH. Jenter som lider av tensjonshodepine og migrene er mest utsatt, men pasienter med andre hodepinelidelser har også potensial til å utvikle MOH, inkludert de som lider av trigeminal-autonome hodepiner. Det er mest aktuelt for de som lider av hemicrania continua (HC), siden disse ofte bruker abortiver på samme måte som migrenikere. HC-pasienter blir dessuten ofte feilbehandlet for migrene, noe som øker risikoen for å utvikle MOH. Pasienter som lider av klasehodepine ser imidlertid ikke ut til å ha det samme potensialet til å utvikle MOH som andre hodepiner.
MOH ser ikke ut til å ha et like stort potensial blant pasienter som ikke har ei historie med hodepine og bruker smertestillende midler som lindring av andre lidelser, for eksempel gikt og irritabel tarm (IBS) med mer. Det kan derfor se ut som at det eksisterer en spesiell prosess, mellom hodepine og bruk av smertestillende medikamenter, som genererer mer kronisk smerte.
Årsaker til MOH
En norsk studie viser, at bruk av smertestillende midler er vanlig blant ungdom med hodepine, spesielt blant jenter. Selv om studien ikke direkte evaluerte for hodepine med overdreven bruk av medisiner, antyder trenden med hyppig smertestillende bruk muligheten for å utvikle MOH. Foreldre og leger bør øke bevisstheten om potensiell smertestillende overforbruk, spesielt blant ungdom med hyppig hodepine. Studien viste også at prevalensen for MOH blant ungdommen var cirka 0,5 %, hvorav 0,8 % blant jenter og 0,2 % blant gutter.
Studier viser at MOH er beslektet med A-typiske strukturer og funksjoner i hjerneområder som assosieres med smerte og avhengighet. MOH følger av langvarig eksponering for (overforbruk), eller misbruk av, visse typer legemidler, som ergotaminer, triptaner, ikke-opioider som paracetamol og ikke-steroidale anti-inflammatoriske droger som acetylsalisylsyre, og andre ikke-opioide smertestillende, opioider og kombinasjonssmertestillende og overforbruk av ulike kombinasjonerdroger med flere. Den største årsaken til overforbruk er symptomatisk behandling på et for tidlig stadium av anfall, som regel i frykt for hva som kan følge av symptomene. Et typisk eksempel er pasienter som lider av migrene og behandler med triptaner på et tidlig stadium, før det er klart om det er et smertefullt anfall som vil kreve slik medisinering.
Det anslås at MOH har en prevalens i befolkning i Europa, Nord-Amerika og Asia på cirka 1 % (0,7–1,7 % ), men tilstanden er trolig underdiagnostisert. Videre antyder epidemiologiske data at nærmere 4 % har overforbruk av analgetika og andre droger for behandling av smertelidelser. Overforbruk av analgetika er som regel årsaken til at MOH ofte blir undervurdert.
Legg merke til punkt 8.2.6 (Medikamentoverforbruk av mangfoldige droger som ikke er individuelt overforbrukt) under klassifisering av MOH. Man kan altså få MOH selv om man ikke individuelt overforbruker bestemte analgetika. Summen av flere kan i seg selv være nok, dersom frekvensen er høy nok over en periode på tre måneder eller mer. Det gir altså ingen løsning å veksle mellom ulike legemidler, for eksempel mellom et triptan og et NSAID, for å unngå å få MOH.
Det er ikke så mye dosen på medikamentene som er det mest avgjørende, men heller virkestoffene og frekvensen legemiddelet brukes med. Antallet brukerdoser per måned har altså større betydning enn den enkelte døgndosen. For noen typer, som for eksempel Paracet og Ibux, regner man en øvre frekvensgrense på 15 dager per måned, for andre triptaner, opioider og Pinex Forte med flere, er øvre frekvensgrense 9 dager per måned. Dersom denne typen legemidler brukes hyppigere øker risikoen for å utvikle MOH. Bruken er imidlertid også til en viss grad doseavhengig. Brukes det mer enn anbefalt maksimum døgndose multiplisert med maksimum anbefalt antall bruksdager per måned, regnes det som overforbruk. I sånne tilfeller skal legen vurdere tilbaketrekning.
I en nyere prospektiv studie med 98 pasienter fant man at triptaner induserte MOH ved vesentlig færre doser enn for eksempel ergotaminer og andre analgetika (18 doser per måned for triptaner, mot 37 for ergotaminer og 114 for andre analgetika). En studie viser at overforbruk av triptaner raskere leder til MOH enn overforbruk av ergotaminer og andre analgetika. Triptaner ga dessuten en migrene-lignende daglig hodepine, som var ensidig, pulserende og fulgt av autonome forstyrrelser som kvalme og oppkast.
Symptomer på MOH
Typisk for MOH er at plagene (og spesielt hodepinen) gjerne forverres i en periode dersom man slutter å ta medisinen. Mange går rundt med mer eller mindre konstant hodepine, uten egentlig å vite hva det er som feiler dem. Å få stilt riktig diagnose er absolutt avgjørende for å kunne behandle hodepine effektivt. Alle som behandler egen hodepine med smertestillende medikamenter, akutt og/eller symptomatisk, over tid, risikerer å utvikle MOH, selv når det brukes reseptfrie medikamenter som kan kjøpes fritt i butikk og lignende steder. Kronikere er spesielt utsatte, og kronisk spenningshodepine utgjør i særdeleshet den største gruppen som utvikler denne typen hodepine. Og omkring halvparten av dem som lider av kronisk spenningshodepine lider også av migrene.
MOH kommer i tillegg til annen hodepine og forsterker de eksisterende symptomene. Har man migrene og får MOH, vil det føles som en forverring av migrenen. Det fører ofte til feildiagnostisering og kan gi seg utslag i feilmedisinering, som ytterligere forsterker og forlenger problemet. MOH initieres gradvis, så det er vanskelig for pasientene å forstå at dem er i ferd med å utvikle MOH. Alle med gjentakende (ofte) hodepine og manglende eller mangelfull diagnose bør derfor føre hodepinedagbok, som skal dokumentere både hodepinens tidspunkter og alle de medisiner (også reseptfrie) som brukes. Får man påvist MOH bør pasienten normalt gjennomgå medikamentsanering.
Overlege og førsteamanuensis Knut Hagen ved Nasjonal kompetansetjeneste for hodepine (St. Olavs hospital) advarer i et intervju, gjengitt på Norsk Helseinformatikks nettsider, mot å være for rask med å innta smertestillende medikamenter mot hodepineanfall, før det er klart om det er spenningshodepine, migrene eller en annen type anfall man har. Det er ytterst viktig å behandle alle anfall med riktig type medikament, for å unngå MOH. I mange tilfeller kan for eksempel spenningshodepine avhjelpes med å ta en tur ut i frisk luft eller ved å legge seg litt og slappe av, snarere enn å ta smertestillende. Dersom du har migrene bør du være spesielt varsom. Ta aldri smertestillende medikamenter for sikkerhets skyld, men vent til du er helt sikker på at det er et anfall av migrene du får.
MOH ledsages ofte av asteni (kraftløshet, matthet, liten motstandsevne mot påkjenninger), kvalme, rastløshet, irritabilitet, konsentrasjonsvansker, nedsatt hukommelse, depresjon og søvnforstyrrelser. MOH preges gjerne av den opprinnelige hodepinetypen som pasienten lider av, og er derfor vanskelig å tolke. MOH beskrives ofte som et «bånd rundt pannen», og den er typisk tilstede fra man våkner om morgenen. For de som lider av migrene fra før, kan den ha migrenelignende forverringer som gjør den vanskelig å skille fra migrenen.
Utredning for MOH
Dersom pasienten har ført hodepinedagbok de siste tre månedene kan diagnosen MOH ofte stilles med bakgrunn i denne. Dersom det ikke er ført slik dagbok kan legen bruke SDS (Severity of Dependence Scale) til å avgjøre spørsmålet. SDS stiller fem konkrete spørsmål til pasienten:
Dess høyere poengsum, jo mer sannsynlig er det at diagnosen MOH kan stilles. Er poengsummen under 5 er MOH lite sannsynlig, men havner den over bør det vurderes. Diagnosen MOH har sensitivitet (merkbarhet) fra 71 % (tilsvarer 10,65 poeng) og spesifisitet (sikker diagnose) på 79 % (tilsvarer 11,85 poeng).
De fleste som får diagnosen MOH har overforbruk av vanlige analgetika (smertestillende midler), mens overforbruk av triptaner, opioider og kombinasjonsmedikamenter oftere forekommer blant pasienter som har blitt henvist til en spesialist. Medikamentsanering etter langvarig bruk av opioider og kombinasjonsmedikamenter der slike inngår kan være spesielt krevende.
Klassifisering av MOH
MOH tilhører punkt 8.2 i gruppen med sekundærhodepiner. Dette er ei gruppe som er synonym med del II i ICHD-3 og videre består av åtte undergrupper; gruppene 5–12. Dette er lidelser der hodesmerten i seg selv er sekundær til andre lidelser, som for eksempel en tumor, blødning, skader eller også andre lidelser, som primærhodepiner med mer.
Diagnosekriteriet for MOH
Pasienter med en eksisterende primærhodepinelidelse, som i assosiasjon med medikamentelt overforbruk, utvikler en ny type hodepine eller en betydelig forverring av den eksisterende hodepinen, som i et av tilfellene, møter kriteriet for (8.2) medikamentoverforbrukshodepine (eller en av variantene under denne diagnosen), skal ha begge disse diagnosene. Pasienter som møter kriteriet for både (1.3) kronisk migrene og (8.2) medikamentoverforbrukshodepine skal ha begge diagnosene. Kriteriene under følger ICHD-3.
Behandling av MOH
En norsk studie viser at opptil 75 % vil oppleve bedring eller opphør av kronisk daglig hodepine dersom de lykkes med opphør av overforbruk av smertestillende. I en norsk 4 års oppfølgingsstudie ble 2/3 av pasientene kvitt sitt medikamentoverforbruk, mens 1/3 beholdt diagnosen MOH. Andre studier viser at så mange som 72–86,9 % vil få > 50 % reduksjon i sine hodepineplager etter gjennomført medikamentsanering.
Medikamentsanering
Professor i nevrologi Lars Jacob Stovner, ved Norges teknisk-naturvitenskapelige universitet (NTNU), hevder imidlertid, at for hodepinepasienter som tar for mye akuttmedisiner over for lang tid kan det være minst like effektivt å gi pasientene forebyggende medisiner med det samme – samtidig som de får lov til å fortsette å ta akuttmedisinen. Dette omtales gjerne i faglitteraturen som profylaktisk seponering. Stovner hevder at, slik øker andelen som har suksess med avvenningen. Studier som omhandler bruk av topiramat og botox har dessuten vist at disse behandlingene kan være effektive for pasienter med MOH. For å hjelpe under avvenning får noen også amitriptylin (for eksempel Sarotex), metoklopramid (for eksempel Afipran) og/eller kortikosteroider som nerveblokade. Som nerveblokade har kombinasjonen GON+SON (occiptal + supraorbital) i en ny mindre (82 pasienter) studie vist seg å være mer effektiv en bare GON. Oralt administrerte steroider som Prednisolon hjelper derimot ikke.
Det er forventet at CGRP-hemmere vil kunne være et effektivt hjelpemiddel under medikamentsanering, men denne medisinen vil bare kunne brukes i fritaksordningen på vilkår. Ett av disse vilkårene er at pasienter som lider av MOH først blir medikamentsanert. Dette betyr i så fall at CGRP-hemmere ikke kan brukes under blåreseptordningen. Da må pasienten betale for dette selv (prisen er cirka 5 500 kroner per brukerdose/måned). Aimovig ble fra mandag 9. desember 2019 inkludert i blåreseptordningen på bestemte vilkår. Siden har også Ajovy blitt inkludert, og det er forventet at Emgality inkluderes ganske snart. For å komme i betraktning må pasientens nevrolog eller en nevrologisk avdeling ved et sykehus, søke Helfo, som altså innvilger på gjeldende vilkår.
Abstinenssymptomer
Siden det kan oppstå mange ulike abstinenssymptomer er det viktig at avvenning skjer i samråd med lege, som kan gi sykemelding under abstinensbehandlingen. Hvor lang tid avvenningen tar avhenger både av alvorlighetsgraden og individet. I ukompliserte tilfeller tar det cirka 6–8 uker, men pasienten vil ofte trenge oppfølging fra fastlegen etter medikamentsaneringen (typisk i 60 dager eller mer, avhengig av kompleksiteten). Det vil naturlig nok ta lenger tid for pasienter med overforbruk over mange år, og spesielt for de som har brukt sterke medikamenter (som opioider). Mange blir imidlertid raskt bedre etter avvenning, og det er påvist at mange kronikere har gått tilbake til episodikere etter avvenning. For noen vil imidlertid avvenning kunne ta lang tid, og noen av disse kan ha behov for aktiv støtte under prosessen.
Abstinensfrihet fra opioider kan ta opp mot 6 måneder og mer etter langvarig overforbruk eller misbruk, ofte med et behov for tett oppfølging fra lege de neste 1–2 årene. Symptomorientert avvenning med lindrende medikamenter kan omhandle antiadrenerge medikamenter (klonidin, lofexidin), antihistaminer som sedativer og hypnotika, antidepressiver med sederende virkning (trimipramin, mianserin, mirtazapin), antiemetika (metoklopramid, ondansetron), og antidiarroika (loperamid).
Vanlige symptomer under seponering er stor økning i hodepinen, kvalme og oppkast, insomni, svetting, angst, ustøhet, takykardi, tremor, hallusinasjoner og mareritt. Symptomene varer normalt i 2–10 dager, men kan i vanskelige tilfeller vare i opp mot fire uker. Det tar for eksempel kortere tid å bli kvitt symptomene fra triptaner (4,1 dager i snitt) enn fra ergotaminer (6,7 dager i snitt) og NSAIDs (9,5 dager i snitt).
Alle utvikler ikke MOH. Dersom man ikke merker bedring i hodepinen etter 1–2 ukers sanering (gjelder ikke ved saneringen fra opioider, barbiturater og benzodiazepiner) har man kanskje ikke MOH. Da bør medikamentsaneringen avsluttes og hodepinen behandles. Disse pasientene skal heller ikke ha diagnosen MOH, som om den er satt skal den fjernes (noe som det er åpnet opp for).
Plager i abstinensfasen
Plager i abstinensfasen vil naturligvis variere, både med medikamentene og individene. Prosenter oppgitt i parentes i oversikten under viser prosentandelen som opplever dette punktet og typiske abstinensreaksjoner etter 2–5 dager. Hodepinefrie dager kan følge etter 1–2 uker, og bedring kan pågå i inntil 2 år etter seponering.
Novatus Rugambwa
Novatus Rugambwa (født 8. oktober 1957 i Bukoba i det britiske Tanganyikaterritoriet) er en tanzaniansk katolsk geistlig, erkebiskop og diplomat for Den hellige stol.
Bakgrunn
I 1978 utførte Novatus Rugambwa den obligatoriske militærtjenesten som alle tanzanianske menn måtte gjennomføre etter videregående skole.
Fra 1979 til 1981 studerte Rugambwa filosofi ved Ntungamo Regional Major Seminary i Bukoba. Han ble deretter sendt til Roma for å fortsette studiene ved Det pavelige universitet Urbaniana, hvorfra han ble uteksaminert i 1984 med en bachelorgrad i katolsk teologi. Novatus Rugambwa underviste ved St Mary Minor Seminary i Rubya fra 1984 til 1986.
Prest
Den 5. januar 1986 ble han ordinert til diakon i Mater Misericordiae-katedralen av biskopen av Bukoba, Nestorius Timanywa, og inkardinert i bispedømmet Bukoba. Rugambwa ble presteviet den 6. juli samme år. Deretter jobbet han som assistentprest i Nshamba.
Fra 1987 til 1991 ble Novatus Rugambwa utdannet ved Det pavelige diplomatakademi i Roma. I tillegg var han i 1991 med en kirkerettslig doktoravhandling om temaet «Reformen av den romerske kurie siden det andre Vatikankonsil - Et uttrykk for prinsippet 'Ecclesia semper reformanda'» ved Urbaniana.
Den 1. juli 1991 gikk Novatus Rugambwa inn i Den hellige stols diplomatiske tjeneste. Først var han postert til det apostoliske nuntiatur i Panama. Fra 1994 til 1997 var han postert til Republikken Kongo og Gabon. I 1997 flyttet han til nuntiaturet i Pakistan. I 2000 ble Rugambwa tilknyttet nuntiaturet som fra Wellington dekket landene Cookøyene, Fiji, Mikronesia, Kiribati, Marshalløyene, Nauru, New Zealand, Palau, Samoa, Tonga og Vanuatu. Novatus Rugambwa ble så postert til Indonesia og Øst-Timor i 2004.
Den 28. juni 2007 utnevnte pave Benedikt XVI ham undersekretær for Det pavelige råd for pastoral omsorg for migranter og omreisende.
Nuntius til Honduras
Den 5. mars 2015 utnevnte pave Frans ham til apostolisk nuntius til Honduras.
Nuntius til New Zealand om land i Stillehavet
Pave Frans utnevnte ham til apostolisk nuntius til New Zealand den 29. mars 2019, samt til apostolisk delegat for Stillehavsregionen. Den 25. mai samme år ble han også utnevnt til apostolisk nuntius til Fiji og Palau. Pave Frans utnevnte ham også til apostolisk nuntius til Tonga, Kiribati, Nauru og Marshalløyene den 30. november 2019. Den 17. april 2020 utnevnte pave Frans ham også til apostolisk nuntius til Samoa. Den 2. februar 2021 utnevnte paven ham også til apostolisk nuntius til Cookøyene og 30. mars samme år, til apostolisk nuntius til Mikronesia.
Episkopalgenealogi
Hans episkopalgenealogi er:
KFUK-KFUM Norge
KFUK-KFUM Norge (Kristelig Forening for Unge Kvinner - Kristelig Forening for Unge Menn Norge) er en nasjonal kristen barne- og ungdomsorganisasjon. KFUK-KFUM Norge er en del av de to verdensbevegelsene YWCA og YMCA.
KFUK-KFUM Norge ble stiftet i 1880 under navnet De Norske Ynglingeforeningers Fællesforbund. Første formann var kjemikeren Peter Waage, som satt frem til 1900. Navnet ble endret til Norges Kristelige Ungdomsforbund i 1898 og til Norges KFUK-KFUM i 1987. På KFUK-KFUM Norges landsmøte i 2019 ble det vedtatt å endre navn til KFUK-KFUM Norge. Den første Ynglingeforeningen i Norge ble stiftet i 1868 som en forening for menn, mens den første foreningen for kvinner var KFUK-foreningen som ble stiftet i 1887. Fellesforbundet åpnet for medlemskap for KFUK-foreninger i 1892.
KFUK-KFUM Norge og KFUK-KFUM-speiderne og KFUK-KFUM Global utgjør KFUK-KFUM-bevegelsen i Norge. Det er tre forskjellige organisasjoner, men alle bruker den likesidede trekanten som symbol for å vise at de driver et kristent arbeid for hele mennesket, både ånd, sjel og kropp.
KFUMs historiske utvikling
"«De Kristelige Foreninger av Unge Menn har til formål å forene de unge menn som overensstemmende med Den hellige skrift tror på Jesus Kriustus som sin Gud og Frelser, som vil være hans disipler i tro og liv og vil strebe etter å utbre hans Hans rike blant unge menn.»" Verdensforbundet hadde de første tyve årene hverken sekretariat eller styre.
KFUKs historiske utvikling
Den industrielle revolusjon hadde ført en rekke unge kvinner inn til storbyene som fabrikkarbeidere. Det var harde levekår med lang arbeidsdag, dårlige boforhold og en lønn som gjorde at mange levde på sultgrensen. Skolegang og opplæring til å greie seg på egen hånd var minimal. Det var da to kvinner Emma Robarts og Lady Kinnaird i England, hver på sitt sted, gikk inn for å gjøre noe for disse kvinnene, sosialt og åndelig. "«Tro på Gud, den allmektige Far, og på Jesus Kristus, Hans enbårne sønn, Vår Herre og Frelser, og på Den Hellige Ånd.»"
KFUK og KFUM i Norge
Den historiske bakgrunnen er industrialiseringen med overgang fra bondesamfunn til bysamfunn. Mange unge flyttet inn til byene og manglet et sosialt nettverk. I 1870-åra var 26 % av alle kvinner ute i arbeidslivet, 74 % av dem arbeidet som hushjelp, hovedsakelig i byene.
KFUM opprettes
"«Peter Hærem vil med sin forening forene det mennesker vil adskille: Kristentro og arbeidet i det jordiske kall og samfunnet. Ynglingeforeningen vil gi medlemmene opplysning, den vil binde den sammen i kameratskap, den vil oppmuntre dem som ligger under for det daglige strev og slit, den vil hjelpe frem et sundt kristenliv. Foreningen skal være et tilfluktssted og gi sunn underholdning for de mange innflyttere. Jeg vil rope det ut til enhver som har en kristens hjerte for folket og evne og dyktighet dertil: Samle ungdommen om slike foreninger, det vil bære en velsignet frukt... den skal åpne de unges syn for at gudsfrykt er nyttig ikke bare for det tilkommende, men også for dette liv.»"
Herfra går utviklingen videre i et fellesforbund med KFUK
KFUK opprettes
KFUK og KFUM i dag
I dag er KFUK-KFUM Norge er stor organisasjon med 20 000 medlemmer fordelt på 500 forskjellige grupper over hele landet. Organisasjonen tilbyr fritidsaktivitetene barnegospel og -klubb, Tween Sing og -klubb, Ten Sing, ungdomsklubb og idrett til barn og ungdom i alderen 0-19 år. I tillegg arrangerer KFUK-KFUM Norge over 100 leirer, festivaler og lederkurs hvert år. Organisasjonen har 12 ansatte på det nasjonale Forbundskontoret og til sammen 180 ansatte på kretskontorer, i foreninger og på leirsteder, når korttidsengasjerte og mindre stillingsbrøker er inkludert.
Formål – visjon – verdier
KFUK-KFUM Norge har til formål å hjelpe mennesker til tro, utvikle det hele mennesket – med ånd, sjel og kropp – og utfordre unge til å ta ansvar i kirke og samfunn, nasjonalt og internasjonalt. Visjonen lyder: Vi får utrolige ting til å skje ved å være en åpen, kristen organisasjon, som jobber for å utvikle kristne, kreative og modige mennesker. Organisasjonens verdier er: åpen, modig, trygg, utviklende, raus.
Generalsekretærer
Arbeidsområder
KFUK-KFUM Norge driver med arbeid innenfor en rekke områder
Klubb, Ten Sing og idrett (ungdom)
Klubb, Ten Sing og Idrett er tre forskjellige arbeidsformer. Disse arbeidsformene blir blant annet tilbudt lokale menigheter i Den norske kirke eller andre menigheter KFUK-KFUM har samarbeid med. Ofte brukes det innenfor rammen av konfirmasjonsundervisning.
Forandringshuset
I 2016 ble de første Forandringshusene i Norge startet i regi av KFUK-KFUM Norge, etter modell av Fryshuset i Sverige. Dette er inkluderende og livssynsåpne tilbud for ungdom, i stor grad drevet av ungdom selv. I dag finnes det Forandringshus i Oslo, Bergen, Haugesund, Stavanger, Drammen, Bærum og Sandefjord.
Unge Voksne
Arbeidet blant Unge Voksne (UV) begynte ved at eldre ungdom som følte seg for gamle til å delta i ungdomsarbeidet og for unge til å delta i voksenarbeidet, startet opp egne grupper.
Idrett
KFUM startet tidlig med egne fotball- og volleyballag i flere byer, som idag er kjente i idretts-Norge. s fotballag spiller per 2022 i OBOS-ligaen. To sesonger har de spilt Kvalifisering til Eliteserien i fotball for menn.
Voksenarbeid
Voksne kvinner og menn som ønsker å støtte barne- og ungdomsarbeidet er organisert i Y's Men International Region Norge. De gir penger, gjør dugnad og gir praktisk hjelp. Denne organisasjonen har ca. 1500 medlemmer i 54 klubber.
I dag er det flere KFUK-grupper for kvinner i aldre aldre rundt om i Norge. De arrangerer temakvelder, samler inn penger til internasjonalt KFUK-arbeid og lokalt barne-og ungdomsarbeid, og har basarer. Årlig arrangeres KFUK-Weekend på Tjellhomen Leirsted i Østfold Krets.
Folkehøgskoler
KFUK-KFUM Norge er heleier av fem folkehøgskoler i Norge:
Linebacker
En linebacker (LB eller backer) er en posisjon i amerikansk fotball. Linebackere er en del av lagets forsvar og stiller seg opp omtrent tre til fem yards (fire meter) bak scrimmagelinjen, bak defensive linemenene, men nærmere enn defensive backene. Linebackerens rolle er dermed en hybrid og spillerne i posisjonen er ofte de mest allsidige på forsvaret; de kan bes om å utføre oppgaver som faller mer sammen med defensive linemens oppgaver, som å stanse en spiller som løper med ballen, eller en defensive backs oppgaver, som å falle tilbake og dekke opp mottakere under pasningsspill. En linebackers oppgaver er i stor grad avhengig av hvordan forsvaret stiller opp, trenernes spillestil og hvilket play et angrep velger.
Linebackers deles ofte videre inn i middle linebackere og outside linebackere. Middle linebackers, ofte kjent som en "Mike", kan beskrives som forsvarets quarterback. Han er i best posisjon på banen til å bestemme forsvarets plays basert på hva angrepet gjør. Outside linebackers har ofte muligheten til å blitze quarterbacken, en manøver hvor de løper inn i angrepets backfield for å stanse et løp eller sacke quarterbacken under pasningsspill. I tillegg til "Mike" brukes også navn som "Sam", "Will" eller "Jack" for å referere til de forskjellige rollene en linebacker kan inneha for å gjøre det enklere å formidle plays.
Noen kjente linebackere opp gjennom idrettens historie inkluderer Pro Football Hall of Famerne Lawrence Taylor, Dick Butkus, Ray Nitschke, Chuck Bednarik, Mike Singletary og Ray Lewis.
Historie
Før introduksjonen av two-platoon systemet med forskjellige enheter for angrep og forsvar, var et lags center på angrep ofte, men ikke alltid, lagets linebacker på forsvar. De fleste kilder påstår at trener Fielding H. Yost og center Germany Schulz ved University of Michigan, var posisjonens oppfinnere. Schulz var Yosts første linebacker i 1904 da han reiste seg opp fra sin vanlige posisjon på linjen. Yost, som først var sjokkert, så etter hvert verdien av Schulz' innovasjon. Penn States William Dunn var en annen tidlig linebacker i Western Conference etter Schulz.
Der er derimot flere andre mulige opphav for posisjonen, inkludert noen før 1904. Georgetown Universitys Percy Given er en annen center som påstår at han var den første linebackeren, som mener han stilte seg opp bak linjen lenge før Schulz under en kamp mot Navy Midshipmen i 1902. De fleste kilder viser til Sewanees Frank Juhan som den første linebackeren i sørlige USA.
I øst var Penn Quakers' Ernest Cozens «one of the first of the roving centers,» et eldre navn for posisjonen som skal ha blitt introdusert av Yales Hank Ketcham. Lafayettes Walter E. Bachman ble nevnt som «the developer of the "roving center" concept». Army Black Knights' Edgar Garbisch ble nevnt som oppfinneren av "roving center" i 1921.
På profesjonelt nivå blir Cal Hubbard sett på spilleren som etablerte posisjonen. Han var en tackle og end, som spilte av linjen på en måte som minner om en moderne linebacker.
Middle linebacker
En middle eller inside linebacker (MLB eller ILB), noen ganger referert til som "Mike" eller "Mack", blir ofte sett på som forsvarets quarterback. Det er ofte middle linebackeren som får plays fra sidelinjen og videreformidler disse til resten av laget, og i NFL er han vanligvis forsvarsspilleren med elektronisk kommunikasjon med sidelinjen. Middle linebackeren er en altmuligmann og kan blitze (riktignok sjeldnere enn en outside linebacker), dekke, følge med på quarterbacken, eller ha ansvar for et område dypere på banen i Tampa 2 forsvaret. I de fleste vanlige forsvarssystemer er det middle linebackeren som leder laget i taklinger. Ordene middle og inside brukes ofte om hverandre; de brukes også for å skille mellom én middle linebacker i 4–3 forsvar og to inside linebackere i 3–4 forsvar. I et 3–4 forsvar blir den større linebackeren med mer ansvar for å stanse løp vanligvis kalt for "Mike", mens den mindre med mer ansvar for dekning under pasningsspill kalles for "Will". Mikes stiller seg vanligvis opp på den sterke siden av angrepet, mens Wills stiller seg opp på den andre siden og et par skritt bak, mellom defensive linen og secondaryen.
Outside linebacker
En outside linebacker (OLB), noen ganger kalt "Buck", "Sam" eller "Rebel", er vanligvis ansvarlig for å sperre utsiden. De er også ansvarlige for å blitze quarterbacken, og må dekke opp pasninger i flat routes. Disse deles videre opp i strongside og weakside linebackere.
Strongside linebacker
En strongside linebacker (SLB) blir ofte referert til som en "Sam". Ettersom at angrepssidens sterkeste siden er hvor tight ends stiller opp, eller simpelthen den siden med flest spillere, stiller strongside linebackere seg vanligvis opp overfor en tight end. Disse forventes ofte å takle en running back på plays da disse ofte følger etter bak tight endens blokkering. Han er vanligvis den sterkeste linebackeren; han må ha evnen til å stå opp mot og kvitte seg med blokkeringer fra tight enden eller fullbacken. Linebackeren må også ha en del overlapp med safety i pasningssituasjoner, hvor han må dekke tight enden. Han må også være relativt kjapp og ha en evne til å lese et play og dekke opp riktig sone. Strongside linebacker er også kjent som left outside linebacker (LOLB).
Weakside linebacker
En weakside linebacker (WLB), eller "Will" i 4–3 forsvar, noen ganger backside linebacker, eller "Buck", samt andre navn som Jack eller Bandit, må være den kjappeste av de tre, da han ofte blir bedt om å dekke opp under pasningsspill. Han må også være aktiv i plays fra backfieldet, så evnen til å komme seg gjennom travle områder på banen er nødvendig for en Will. De stiller seg vanligvis litt borte fra scrimmagelinjen på samme dybde som Miken. Ettersom at han stiller opp på angrepets svakere side er det sjeldnere at de møter interior linemen med mindre en av dem trekker. I dekning tar Willen seg av backen som angriper hans side av banen først i man coverage, deretter flats i Texas Loop eller hooks/curls i sonedekning. Weakside linebacker er også kjent som right outside linebacker (ROLB).
Formasjoner
Antallet linebackere er avhengig av formasjon som blir brukt i playet; formasjoner kan kreve ingen eller opp til syv. De fleste forsvarssystemer bruker tre eller fire, og er vanligvis navngitt basert på antallet linemen, fulgt av antallet linebackere (46 forsvaret er et unntak). For eksempel bruker 4–3 forsvaret fire defensive linemen og tre linebackere; 3–4 forsvaret har tre linemen og fire linebackere.
4–3 forsvar
I Tampa 2 forsvaret må middle linebackeren kjapt trekke seg tilbake til middle zone pass coverage, som krever at spilleren i denne posisjonen har god hastighet.
3–4 forsvar
I et 3–4 forsvar er det tre linemen på scrimmagelinjen og fire linebackere bak dem, vanligvis to outside linebackere og to inside linebackere. Inside linebackeren på angrepets svake side kalles vanligvis "Will", mens linebackeren på den sterke siden eller middle inside linebackeren kalles "Mike". "Sam" er et vanlig navn på den sterke outside linebackeren, mens den andre posisjonen kalles for "Jack" og ofte fylles med en hybrid DE/LB. Vanlivis ser lag som bruker et 3–4 forsvar etter defensive ends i college som er for små til å spille posisjonen på profesjonelt nivå, og ikke smidige nok til å spille outside linebacker i et 4–3 forsvar til å spille "Jack".
Ideen bak et 3–4 forsvar er å skjule hvor den fjerde rusheren skal komme fra. Istedenfor standard fire down-linemen i 4–3 er det kun tre spillere som åpenbart kommer til å angripe på hvert play. En nøkkelkomponent for suksess med dette forsvaret er å ha tre ekstre store defensive linemen som krever to offensive linemen for å stanse dem. Nose tacklen, som spiller overfor angrepets center, må kunne holde sin posisjon og okkupere flere blokkerere på angrepet slik at linebackerne kan gjøre sine plays. Fokuset i 3–4 defensive line er å okkupere offensive linemen slik at linebackerne kan takle spilleren som løper med ballen, angripe quarterbacken eller trekke tilbake i pass coverage.
Generelt sett er begge outside linebackernes hovedoppgave å stanse løp og legge press på quarterbacken, hvor de da stiller opp foran tacklene som defensive ends. Outside linebackerne i et 3–4 forsvar er spillere som er ekstra flinke til å presse quarterbacken, og ville vanligvis stilt opp som defensive ends i et 4–3 forsvar. Når det gjelder inside linebackere er vanligvis en av dem fokusert på å stanse løp, som er flinkere til å håndtere offensive linemen og stanse running backs, mens den andre vanligvis er en mindre og kjappere spiller som er flinkere i pass coverage. Den mindre linebackeren må også ha en viss evne til å stanse løp.
Hovedpoenget med et 3–4 forsvar er å forvirre offensive linen med tanke på hvem som skal blokkere hvem, især under pass blocking, og å gjøre det vanskeligere for quarterbacken å lese forsvaret. Mange 3–4 forsvar har muligheten til å kjapt endres til et 4–3 forsvar på banen.
46 forsvar
I 46 forsvaret er det fire linemen, tre linebackere og en safety som flyttes opp til like bak scrimmagelinjen. Det ser derfor ut som om der er fire linebackere, hvor det egentlig er tre linebackere og en safety som stiller opp med linebackerne.
Tre av defensive linemenene stiller opp overfor offensive guardene og centeren, som gjør det vanskelig for dem å fokusere to spillere på en av de tre interior defensive linemenene. Dette betyr også at angrepet ikke kan trekke en guard på et løp, da dette hadde etterlatt en åpning for en av forsvarerene eller, i beste tilfelle, ført til en ekstra vanskelig blokkering for en annen lineman. Safetyen kan, i likhet med linebackeren, blitz, spille man-on-man, sone, eller trekke tilbake i dyp dekning som en vanlig safety. 46 bukes i situasjoner hvor angrepet lener seg på løpet, når forsvaret vil legge på ekstra press, eller simpelthen for å forvirre quarterbacken og offensive linen.
Kvalifisering til VM i fotball 2002 (UEFA) – Gruppe 3
Kvalifisering til VM i fotball 2002 (UEFA) – Gruppe 3 var en kvalifiseringsgruppe i UEFA for VM i fotball 2002. Gruppen besto i alfabetisk rekkefølge av, , , , og.
Danmark vant gruppen og kvalifiserte seg til VM. Den tsjekkiske republikk endte på andreplass og gikk til omspill.
Simona Krupeckaitė
Simona Krupeckaitė (født 13. desember 1982) er en litauisk syklist som konkurrerer i banesykling. Hun representerte landet sitt under Sommer-OL 2012 i London, der hun røk ut i de innledende rundene i keirin.
Under Sommer-OL 2020 i Tokyo som ble arrangert i 2021, ble hun nummer 5 i lagsprint.
Natalia Taivez
Natalia Taivez er en panamansk tidligere friidrettsutøver, som konkurrerte i sprintløp.
Idrettskarriere
Taivez deltok under Sentralamerikanske og karibiske leker i 1938, og fikk der gull på 4 x 100 meter stafett, der hun løp sammen med Nola Thorne, Nilda Villaverde og Adela Montilla.
Referanser
<References />
Elabered (distrikt)
Elabered er et distrikt i Anseba i det sentrale Eritrea. Hovedstaden er Elabered.
Jesse Corti
Jesse Corti (født 3. juli 1955 i Venezuela) er en amerikansk skuespiller og teaterregissør.
Corti er best kjent for å spille Courfeyrac i den første Broadway-oppsetningen av Les Misérables og for å ha stemmen LeFou i den engelske originalversjonen av Disney-filmen Skjønnheten og udyret (1991).
Han har også hatt en rekke småroller i andre animasjonsfilmer, blant annet Frost og Zootropolis.
Jenny Jugo
Jenny Jugo (født 14. juni 1904 i Østerrike-Ungarn, død 30. september 2001 i Schwaighofen i Tyskland) var en østerriksk skuespillerinne.
På 1930-talet og fram til 1941 spilte hun i en rekke komedier for regissøren Erich Engel. Totalt medvirket hun i mer enn 50 filmer fra 1925 til 1950. I 1971 ble hun tildelt den tyske filmprisen Filmband in Gold for sin samlede karriere.
Jan Johansen (administrerende direktør)
Jan Johansen (født i 1961 på Sjælland i Danmark) er direktør i Trygg Trafikk fra 2013.
Johansen kom til Norge i 1983. Han har mange års erfaring fra trafikksikkerhetsrelatert arbeid og har lang ledererfaring, blant annet fra samvirkeforetaket Coop Norge. Fra Coop gikk han til stillingen som administrerende direktør i Norges Automobil-Forbund (NAF). Han har også engasjert seg internasjonalt, i form av verv i FIA (Federation internationale de l'automobile). Etter nesten ni år som leder i NAF ble han generalsekretær i Kongelig Norsk Automobilklub (KNA).
Monique Sullivan
Monique Sullivan (født 1989) er en canadisk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer seks i keirin.
KFUM-Kameratene Oslo
KFUM-kameratene Oslo, ofte kun omtalt som KFUM Oslo eller Kåffa, er et idrettslag fra Oslo. Klubben er tilknyttet både Norges fotballforbund og Norges KFUK-KFUM. Idrettslaget består av rundt 1600 medlemmer og driver med fotball og futsal. Klubben har tidligere også drevet med bandy, orientering, ski, friidrett og volleyball. Aktiviteten er knyttet til KFUM-Hallen på Ekeberg, hvor klubben også har kontorer og garderober. Klubbens A-lag for herrer spiller i OBOS-ligaen (siden 2019) og A-lag damer i 2. divisjon. Laget har hjemmebane på KFUM Arena på Ekeberg. Seniorlaget i futsal har, som eneste klubb, spilt sammenhengende i eliteserien siden 2008.
Historie
KFUM-kameratene, eller «Kåffa» på dagligtale, ble stiftet 1. januar 1939 av en kameratgjeng i Oslo, mens klubbens første formann ble John Larsen. KFUM holdt lenge til i Oslo sentrum, men flyttet tidlig på 1970-tallet til Ekeberg. Den flyttingen markerte starten på en satsing på barne- og ungdomsarbeid i KFUM. KFUM spilte i den gamle 3. divisjonen (nåværende 2. divisjon) i 1984 og 1986. I tillegg var klubben i 3. runde i NM i 1984 etter å ha slått ut Eik fra Tønsberg i 2. runde som da ledet Tippeligaen som var KFUMs beste prestasjon i NM før 2019, hvor de tapte mot i kvartfinalen.
A-lag herrer
Etter mange år i toppen av 3. divisjon tok Ståle Andersen over treneransvaret i 2007. KFUM rykket opp til 2. divisjon i 2008-sesongen, da de vant kvalifiseringskampen mot vinneren av Akershus-avdelingen, Høland. I sin andre sesong i Fair Play-ligaen endte KFUM til slutt på en 2.-plass i avdeling 4, kun 3 poeng bak avdelingsvinner HamKam. Denne plasseringen var til da den beste plasseringen KFUM-kameratene Oslo hadde oppnådd i det norske seriesystemet. Med unntak av en 9.plass i 2011, har klubben ligget stabilt på øvre halvdel av 2.divisjon siden opprykket i 2008.
OBOS-ligaen
Foran sesongen 2014 byttet KFUM trener, og Ståle Andersen overtok igjen hovedansvaret for A-laget, etter at Dan Eggen gikk av som trener og begynte i Norges Fotballforbund. I 2015 vant KFUM 2.divisjon avdeling 1 og rykket dermed opp til 1. divisjon for første gang i klubbens historie. Laget rykket imidlertid ned igjen etter kun én sesong, etter å ha blitt nest sist i OBOS-ligaen. Før 2017-sesongen tok assistenttrener Jørgen Isnes tok over som hovedtrener. I 2018-sesongen endte KFUM på annenplass, bak Skeid, noe som resulterte i kvalifisering for OBOS-ligaen. KFUM vant kvalifiseringen etter å ha slått Fredrikstad og Åsane og var dermed klare for OBOS-ligaen for andre gang. I 2019-sesongen endte laget på fjerdeplass etter å ha vært det nest mestscorende laget i ligaen (kun slått av vinner Aalesund), og sikret seg med det en plass i kvalifiseringen til Eliteserien 2020. Her vant klubben første kamp mot 2-0 på "hjemmebane" på Intility Arena, men tapte neste kamp 0-1 for  på bortebane. I 2021 var klubben igjen med i kampen om opprykk til Eliteserien. Etter å ha slått Sogndal i første kvalikrunde, vant Kåffa en ellevill kamp mot Fredrikstad på Fredrikstad stadion på straffer. I siste runde før Eliteseriemotstand ble det tap på straffer mot Jerv, som siden gikk hen og slo Brann i kampen om Eliteserieplass 2022. I OBOS-ligaen 2022 ble det fjerdeplass, og plass i Kvalifisering til Eliteserien i fotball for menn 2023.
Plasseringer i seriespill siden 1999
Tabell: KFUMs plasseringer i seriespill (herrer) siden 1999.
Geleb (distrikt)
Geleb er et distrikt i Anseba i det sentrale Eritrea. Hovedstaden er Geleb.
KFUM-Kameratene Oslo
Norgesmesterskapet (cupen)
I NM 1984 kom klubben til 3. runde etter å ha slått ut Eik fra Tønsberg i 2. runde som da ledet Tippeligaen.
I NM i 2007 ble KFUM slått ut av Skeid i 2. runde etter ekstraomganger.
I 2008 tok Kåffa seg igjen til 2. runde i cupen, der motstander var Strømsgodset på KFUM Arena. Til tross for et tremålstap (0-3) var det stor stemning og det ble satt tilskuerrekord på Ekeberg med 725 betalende tilskuere.
I NM i 2010 gikk KFUM nok en gang til 2. runde, der de tapte 3-1 mot Moss på Melløs Stadion.
I NM i 2011 kvalifiserte KFUM for 2.runde etter at de slo ut Brumunddal i 1.runde 3-2. I 2. runde møtte KFUM Hønefoss på KFUM Arena, en kamp som endte 2-0 til Hønefoss.
I NM i 2012 kvalifiserte KFUM seg for 2.runde etter at de slo FK Tønsberg i 1.runde, 2-1. I 2.runde spilte KFUM mot Mjøndalen, men tapte denne kampen 2-0.
I 2015 tok KFUM imot Stabæk i andre runde, hvor de tapte 1-3 og satte ny publikumsrekord med 934 tilskuere.
I 2016 klubbens første sesong i OBOS-ligaen ble de slått ut av Vålerenga i tredje runde, etter at de først slo Kråkerøy IL og Gjøvik-Lyn i henholdsvis første og andre runde.
I Norgesmesterskapet i fotball for menn 2019 tok klubben seg til kvartfinalen i cupen for første gang, der de tapte mot Odds ballklubb foran 2236 tilskuere, noe som er ny klubbrekord. De hadde da slått Tromsdalen 2-1 på hjemmebane i fjerde runde, Nest-Sotra 4-0 på bortebane i den tredje runden. Nordstrand 1-0 og Asker 3-2 i hhv første og andre runde. Begge kampene ble spilt på bortebane.
Adelskalender (oppdatert 31. desember 2021)
(Aktive spillere uthevet. 50 første rangert.)
Tidenes toppscorere
(Aktive spillere uthevet)
A-lag damer
KFUM har ikke like sterke tradisjoner på damesiden, selv om klubbens første gull i Norway cup ble tatt av juniorjentene i 1995. I takt med at det gror stadig sterkere på jentesiden i klubben (pt. over 500 registrerte jentespillere), satses det også stadig mer på a-laget for damer. Som nyopprykket lag i 3. divisjon i 2019, tok laget en sterk tredjeplass. Hovedtrener for laget er Simen Føyen.
Plasseringer i seriespill siden 2012
Tabell: KFUMs plasseringer i seriespill (damer) siden 2012.
Aldersbestemte klasser
I tillegg til sin plass i toppfotballen, er KFUM Oslo også en av landets største breddeklubber med over 1700 registrerte fotballspillere.
Norway Cup
Tabell: Seiere i Norway Cup med årstall
Futsal
KFUM-kameratenes futsallag kvalifiserte seg for NFFs nyoppstartede eliteserie i futsal før sesongen 2008/2009. KFUM er det eneste laget som har spilt i eliteserien hver eneste sesong siden oppstarten.
Tabell: KFUMs plassering og vinner av Eliteserien i Futsal siden oppstart.
Arrangementer
KFUM har flere årlige arrangementer. Både leire, fotballskoler, turneringer og andre aktiviteter for unge fotballentusiaster. Av populære arrangementer kan følgende nevnes:
KFUM-hallen
KFUM-hallen er kontorlokalet for KFUM-kameratene Oslo og fungerer som klubbens klubbhus. Hallen ligger på Ekeberg i Oslo og inneholder blant annet:
KFUM Arena
KFUM Arena ligger i bydel Nordstrand i Oslo, og er hjemmebanen til KFUM-kameratene Oslo. Anlegget består av en 11'er fotballbane og en 7'er fotballbane og er den første hjemmebanen som er heleid av klubben. KFUM Arena ble åpnet 19. november 2007 med taler og konkurranser og markerte en stor dag i KFUMs historie. Byggingen av banen kostet ca. 10. millioner kroner. Banedekket er kunstgress med gummispon. Det er undervarme og automatisert vanningsanlegg ved banen. Banen har innbytterbenker for hjemme- og bortelag med tak, samt kiosk, speakerbod, pressetribune og et eget område for filmdekning av kamper. Spilleflaten er på 64 x 105 meter og holder dermed internasjonal standard for 11'erbaner. Banen ligger ved KFUM-hallen og har besøksadresse Ekebergveien 109, 1178 Oslo.
Tilskuerrekorden er per dags dato på 2236 fra kvartfinalen i norgesmesterskapet mot Odds ballklubb, en kamp KFUM tapte 2-5. Den forrige rekorden var på 1860, satt da Vålerenga var på besøk i cupens 3. runde i 2016. Vålerenga vant den kampen 2-0.
Supporterklubb
Profetene er den offisielle supporterklubben til KFUM-Kameratene Oslo. Den ble startet sommeren 2002, under Norway Cup da en guttegjeng sto og heiet frem et KFUM-lag i turneringen. Profetene opererer ikke med et antall medlemmer, men oppfordrer supportere og tilhengere av KFUM gjennom ulike media til å møte opp på kamper og delta i supporteraktivitetene. AA
Drakt
Drakten til KFUM er hvit med en bred, rød stolpe. Shortsen er blå og sokkene er hvite. Hovedsponsor for klubben er OBOS, mens andre aktører som reklamerer på spillertrøyen er Enjoy bonusguiden, Arctic, Intility og Kiwi. Klubben har sponsoravtale med Adidas som leverer klubbens utstyr.
Thomas William Edmondson
Thomas William Edmondson (født 1869 i Skipton-in-Craven i Yorkshire i England, død 5. november 1938) var en engelsk-amerikansk matematiker.
KFUM-Kameratene Oslo
Logoen
Logoen til KFUM består av en sirkel som omkranser en trekant. Trekantens ender symboliserer KFUMs tre verdier; ånd, sjel og legeme. KFUMs filosofi dreier seg om å ta vare på mennesket som en helhet og dermed de tre sidene. Sirkelen inneholder grunnleggelsesdato og fullt klubbnavn.
Thomas William Edmondson
Edmondson ble uteksaminert fra University of London og studerte deretter ved Cambridge University før han flyttet til USA og begynte ved Clark University i Massachusetts. Edmondson var førsteamanuensis ved New York University (NYU) fra 1896 til 1905, før han begynte som professor i matematikk ved dette universitetet. Edmondson giftet seg med Minnie Ramsden i 1897 i Perth i Ontario i Canada. Edmondson skrev flere matematiske lærebøker.
KFUM-Kameratene Oslo
Kjente spillere
En liste over kjente spillere som enten har spilt eller spiller i KFUM.
Pistvakt (TV-serie)
Pistvakt er en svensk komedieserie som ble sendt på SVT1 mellom 15. januar 1998 og 30. november 2000. Den første sesongen ble sendt tidlig i 1998 og den andre sesongen i slutten av 2000. En Vintersaga er undertittelen for Pistvakts første sesong. Andre sesongs undertittel er Andra Vintern.
Sangen "Blue And Alone" av bandet Weeping Willows er seriens leitmotiv.
Historie
Opprinnelig var Pistvakt et teaterstykke på Pistolteatern i 1996. Det ble innledet av et annet teaterstykke, Bryggvakt.